《题猛虎惊群图》
清代·戴亨

君不见辽东东北数千里，连峰叠嶂烟云紫。中产苜蓿丰且肥，春夏青葱冬不死。

夷王牧马任胡儿，毛色缤纷散锦绮。填沟委壑自为群，牝牡骊黄难数纪。

扬蹄翘尾嬉天和，雪落冰飞朔风起。朔风萧萧胡地寒，草枯木槁徒荒原。

饥兽纷驰肆攫猎，虓虎震吼声摇山。万马詟伏缩如猬，凶挐猛噬充贪残。

群兽因之尽馀肉，岂解驽骏分憎怜。九方皋徐无鬼相，马真能入骨髓此。

中岂无超群绝足，材埋没荒原杂泥。滓纵教履尾幸全生，谁解惊奇献燕市。

吾闻道逢老骥脱盐车，仰天嘶沫感知己。世间伯乐不长生，龙媒困顿应如此。

作者简介：戴亨，字通乾，号遂堂，汉军旗人。康熙辛丑进士，官齐河知县。有《庆芝堂诗集》。